title: Komisijas Īstenošanas regula (ES) 2017/1974 (2017. gada 30. oktobris), ar ko groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā

text:
               31.10.2017

               LV

               Eiropas Savienības Oficiālais Vēstnesis

               L 281/27

         KOMISIJAS ĪSTENOŠANAS REGULA (ES) 2017/1974
   (2017. gada 30. oktobris),
   ar ko groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2015. gada 31. jūlija Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1),
   ņemot vērā Padomes 2016. gada 18. janvāra Regulu (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (2), un jo īpaši tās 20. panta b) punktu,
   tā kā:

               (1)

               Regulas (ES) 2016/44 V pielikumā uzskaitīti kuģi, ko ANO Sankciju komiteja noteikusi saskaņā ar ANO Drošības padomes Rezolūcijas (ANO DPR) 2146 (2014) 11. punktu. Uz minētajiem kuģiem attiecas virkne minētās regulas uzlikto aizliegumu, tostarp aizliegums iekraut, transportēt vai izkraut jēlnaftu no Lībijas un ieiet ostās Savienības teritorijā.

               (2)

               ANO Drošības padomes komiteja 2017. gada 20. oktobrī atjaunoja un grozīja sarakstu, kurā iekļauts kuģis Capricorn, uz ko attiecas ierobežojošie pasākumi. Tāpēc būtu attiecīgi jāgroza Regulas (ES) 2016/44 V pielikums.

               (3)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (ES) 2016/44 V pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 30. oktobrī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 206, 1.8.2015, 34. lpp.

      (2)  OV L 12, 19.1.2016., 1. lpp.

      PIELIKUMS
      Regulas (ES) 2016/44 V pielikumu groza šādi:
      ierakstu:

                     “1.

                     Nosaukums: CAPRICORN

                     Iekļauts atbilstoši Rezolūcijas 2146 (2014), kas paplašināta un grozīta ar Rezolūcijas 2362 (2017) 2. punktu, 10. punkta a) un b) apakšpunktam (iekraušanas, pārvadāšanas un izkraušanas aizliegums; aizliegums ieiet ostās). Atbilstoši Rezolūcijas 2146 11. punktam atrašanās sarakstā ir spēkā no 2017. gada 21. jūlija līdz 2017. gada 21. oktobrim, ja Komiteja to neizbeidz agrāk saskaņā ar Rezolūcijas 2146 12. punktu. Karoga valsts: Tanzānija.

                        Papildinformācija

                     SJO numurs: 8900878. 2017. gada 16. jūlijā kuģis atradās jūrā pie Kipras krastiem.”

      aizstāj ar šādu:

                     “1.

                     Nosaukums: CAPRICORN

                     Iekļauts atbilstoši Rezolūcijas 2146 (2014), kas paplašināta un grozīta ar Rezolūcijas 2362 (2017) 2. punktu, 10. punkta a) un b) apakšpunktam (iekraušanas, pārvadāšanas un izkraušanas aizliegums; aizliegums ieiet ostās). Atbilstoši Rezolūcijas 2146 11. punktam Komiteja 2017. gada 20. oktobrī atjaunoja atrašanos sarakstā, un tā ir spēkā līdz 2018. gada 18. janvārim, ja Komiteja to neizbeidz agrāk saskaņā ar Rezolūcijas 2146 12. punktu. Karoga valsts: Tanzānija.

                        Papildinformācija

                     Iekļauts sarakstā 2017. gada 21. jūlijā. SJO numurs: 8900878. 2017. gada 21. septembrī kuģa atrašanās vieta bija starptautiskie ūdeņi Apvienoto Arābu Emirātu piekrastē.”


title: Komisijas Īstenošanas regula (ES) 2017/1997 (2017. gada 7. novembris), ar ko groza Īstenošanas regulas (ES) 2016/184 un (ES) 2016/185, ar kurām galīgo kompensācijas un antidempinga maksājumu, kas noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme

text:
               8.11.2017

               LV

               Eiropas Savienības Oficiālais Vēstnesis

               L 289/1

         KOMISIJAS ĪSTENOŠANAS REGULA (ES) 2017/1997
   (2017. gada 7. novembris),
   ar ko groza Īstenošanas regulas (ES) 2016/184 un (ES) 2016/185, ar kurām galīgo kompensācijas un antidempinga maksājumu, kas noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“antidempinga pamatregula”), un jo īpaši tās 11. panta 4. punktu un 13. panta 4. punktu un Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (2) (“antisubsidēšanas pamatregula”), un jo īpaši tās 23. panta 6. punktu un 24. panta 5. punktu,
   tā kā:
   A.   SPĒKĀ ESOŠIE PASĀKUMI

               (1)

               Padome 2013. gada 2. decembrī noteica antidempinga (3) un kompensācijas (4) pasākumus Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu vai paneļu un tāda veida elementu, ko izmanto kristāliskā silīcija fotoelektriskajos moduļos, un galveno sastāvdaļu (proti, elementu) importam (“sākotnējie pasākumi”).

               (2)

               Komisija 2016. gada 11. februārī pasākumus attiecināja arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, izņemot importu, ko veic daži konkrēti minēti uzņēmumi (“paplašinātie pasākumi”) (5).

               (3)

               Komisija 2015. gada 5. decembrī sāka sākotnējo antidempinga (6) un kompensācijas (7) pasākumu termiņbeigu pārskatīšanas, kā arī šo pasākumu (8) starpposma pārskatīšanu. Pēc tam Komisija 2017. gada 1. martā noteica antidempinga un kompensācijas maksājumus uz 18 mēnešiem (“saglabātie pasākumi”) un izbeidza daļēju starpposma pārskatīšanu (9).

               (4)

               Komisija 2017. gada 3. martā sāka daļēju starpposma pārskatīšanu, kas attiecas tikai uz saglabāto pasākumu veidu un līmeni (10). Pēc šīs pārskatīšanas Komisija grozīja saglabātos pasākumus, grozījumiem stājoties spēkā piecpadsmitajā dienā pēc Komisijas Īstenošanas regulas (ES) 2017/1570 (11) publicēšanas.

               (5)

               Attiecīgi patlaban ir spēkā kompensācijas un antidempinga pasākumi, kas noteikti ar Komisijas Īstenošanas regulu (ES) 2017/366 un Komisijas Īstenošanas regulu (ES) 2017/367, kuras grozītas ar Īstenošanas regulu (ES) 2017/1570.

         B.   PROCEDŪRA

   1.   Procedūras sākšana

               (6)

               Ar Komisijas Īstenošanas regulu (ES) 2017/242 (12) (“procedūras sākšanas regula”) Komisija sāka paplašināto pasākumu pārskatīšanu, lai noteiktu, vai uzņēmumam Jinko Solar Technology SDN.BHD (“pieprasījuma iesniedzējs” jeb “Jinko Malaysia”), kristāliskā silīcija fotoelektrisko moduļu un to galveno sastāvdaļu (proti, elementu) ražotājam eksportētājam no Malaizijas, var piešķirt atbrīvojumu no šiem pasākumiem. Ar pārskatīšanas sākšanas regulu turklāt atcēla antidempinga maksājumus attiecībā uz pieprasījuma iesniedzēju un attiecināja uz tā importu reģistrāciju.

               (7)

               Pārskatīšana tika sākta pēc tam, kad pieprasījuma iesniedzējs iesniedza pieprasījumu, kurā bija pietiekami pirmšķietami pierādījumi, kas nepieciešami, lai pamatotu pieprasījuma iesniedzēja apgalvojumu, ka tas ir jauns ražotājs eksportētājs, un bija izpildīti atbrīvojuma piešķiršanas kritēriji saskaņā ar antidempinga pamatregulas 11. panta 4. punktu un 13. panta 4. punktu un antisubsidēšanas pamatregulas 23. panta 6. punktā, proti:

                           —

                           tas nav eksportējis pārskatāmo ražojumu uz Savienību izmeklēšanas periodā, kas izmantots izmeklēšanā, kuras rezultātā noteikti paplašinātie pasākumi, t. i., no 2014. gada 1. aprīļa līdz 2015. gada 31. martam,

                           —

                           tas nav bijis iesaistīts apiešanas praksē un

                           —

                           tas ir uzņēmies neatsaucamas līgumsaistības eksportēt uz Savienību ievērojamu daudzumu.

         2.   Pārskatāmais ražojums

               (8)

               Ražojums, uz kuru attiecas pārskatīšana, ir kristāliskā silīcija fotoelektriskie moduļi vai paneļi un tāda veida elementi, ko izmanto kristāliskā silīcija fotoelektriskajos moduļos vai paneļos (elementu biezums nepārsniedz 400 mikrometrus), kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, un kurus patlaban klasificē ar KN kodiem ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 un ex 8541 40 90.

               (9)

               No pārskatāmā ražojuma definīcijas ir izslēgti šādi ražojuma veidi:

                           —

                           ar saules enerģiju darbināmas uzlādes ierīces, kas sastāv no mazāk nekā sešiem elementiem, ir pārnēsājamas un nodrošina elektroenerģiju ierīcēm vai uzlādē akumulatorus,

                           —

                           plānkārtiņu fotoelektriskie ražojumi,

                           —

                           kristāliskā silīcija fotoelektriskie ražojumi, kas ir pastāvīgi integrēti tādās elektriskajās ierīcēs, kuru funkcija nav enerģijas ražošana un kuru patērēto elektroenerģiju ražo integrētais(-ie) kristāliskā silīcija fotoelektriskais(-ie) elements(-i),

                           —

                           moduļi vai paneļi, kam spriegums nepārsniedz 50 V (līdzstrāva) un jauda nepārsniedz 50 W un kas paredzēti vienīgi tiešai lietošanai akumulatoru uzlādei sistēmās ar tādām pašām sprieguma un jaudas īpašībām.

         3.   Pārskata periods

               (10)

               Pārskata periods aptvēra laikposmu no 2014. gada 1. aprīļa līdz 2016. gada 31. decembrim.

         4.   Izmeklēšana

               (11)

               Komisija par pārskatīšanas sākšanu informēja Jinko Solar Technology SDN.BHD, Savienības ražošanas nozari, ko sākotnējā izmeklēšanā pārstāvēja sūdzības iesniedzējs (EU ProSun), un Malaizijas un Ķīnas Tautas Republikas pārstāvjus.

               (12)

               Komisija pieprasīja un pārbaudīja visu informāciju, ko tā uzskatīja par nepieciešamu pārskatīšanā. Jo īpaši tā saņēma atbildes uz anketas jautājumiem no pieprasījuma iesniedzēja un tā saistītā tirdzniecības uzņēmuma Jinko Solar Technology Limited (Honkonga) (“Jinko HK”). Pieprasījuma iesniedzēja telpās Malaizijā tika veikts pārbaudes apmeklējums.Attiecībā uz Jinko HK izmeklēšanas laikā Komisija tika informēta, ka, lai gan šis uzņēmums ir reģistrēts Honkongā, visus eksporta pārdošanas dokumentus glabā tā saistītais uzņēmums Jinko Solar Co., Ltd. Ķīnas Tautas Republikā (“ĶTR”). Tādēļ pārbaudes apmeklējums attiecībā uz eksporta pārdošanu tika veikts arī tā saistītā uzņēmuma telpās Šanhajā, ĶTR.

         C.   KONSTATĒJUMI

               (13)

               Izmeklēšanas konstatējumi liecina, ka uzņēmums Jinko Malaysia patiešām ražo kristāliskā silīcija fotoelektriskos moduļus un elementus, tas tika dibināts 2015. gada janvārī un sāka moduļu un elementu komercražošanu tā paša gada jūnijā/jūlijā.

               (14)

               Izmeklēšanā Komisija konstatēja, ka uzņēmums Jinko Malaysia nav eksportējis pārskatāmo ražojumu uz Savienību izmeklēšanas periodā, kas izmantots izmeklēšanā, kuras rezultātā noteikti paplašinātie pasākumi, t. i., no 2014. gada 1. aprīļa līdz 2015. gada 31. martam. Komisija arī konstatēja, ka Jinko Malaysia nav iegādājies pārskatāmo ražojumu no ĶTR turpmākai tālākpārdošanai vai pārsūtīšanai uz Savienību. Turklāt līdz pārskata perioda beigām, t. i., 2016. gada 31. decembrim, Jinko Malaysia nav eksportējis pārskatāmo ražojumu uz Savienību.

               (15)

               Tomēr Jinko Malaysia 2016. gada oktobrī bija uzņēmies līgumsaistības eksportēt uz Savienību ievērojamu pārskatāmā ražojuma daudzumu. Atbilstoši līguma noteikumiem šo apjomu piegāde ir apturēta, kamēr tiks pabeigta pašreizējā pārskatīšanas izmeklēšana.

               (16)

               Komisija ņēma vērā to, ka pieprasījuma iesniedzējs ir pilnībā piederošs meitasuzņēmums uzņēmumam Jinko Solar Co., Ltd, kas ir ĶTR ražotājs, kurš ražo pārskatāmo ražojumu, uz ko patlaban attiecas grozītie sākotnējie pasākumi. Kā norādīts procedūras sākšanas regulā Komisija rūpīgi pārbaudīja šo saistību un to, vai Jinko Malaysia izveidots vai izmantots, lai apietu spēkā esošos pasākumus.

               (17)

                  Jinko Solar Co., Ltd ietilpst lielākā uzņēmumu grupā, kas pieder Jinko Solar Holding Co., Ltd. Šis uzņēmums ir dibināts Kaimanu salās, un tā akcijas tiek kotētas Ņujorkas biržā. Jinko Solar Group ir pārstāvēta visā pasaulē, un tai ir ražotnes vairākās valstīs (pašlaik Ķīnā, Portugālē, Dienvidāfrikā un Malaizijā). Saskaņā ar direktoru padomes 2014. gada sanāksmes protokolu grupas uzņēmējdarbības stratēģijā pēdējos gados koncentrējas uz aizjūras ražotņu paplašināšanu un šādu ražotņu izveidi valstīs ar lielu potenciālu projektu attīstībai. Atbilstoši šai uzņēmējdarbības stratēģijai direktoru padome nolēma tajā pašā gadā izveidot ražotni Malaizijā.

               (18)

               Komisija arī konstatēja, ka Jinko Malaysia patiešām ražo pārskatāmo ražojumu, izmantojot pilna cikla mūsdienīgas ražošanas iekārtas, kas paredzētas gan elementu, gan moduļu ražošanai, turklāt tas veic pētniecību un izstrādi. Uzņēmums nav bijis iesaistīts apiešanas praksē, piemēram, Ķīnas Tautas Republikas izcelsmes saules enerģijas moduļu un elementu pārsūtīšanas, montāžas vai tālākpārdošanas darbībās uz Savienību.

               (19)

               Tādējādi Komisija secina, ka Jinko Malaysia nav nedz dibināts, nedz to izmanto sākotnējo pasākumu apiešanai un ka Ķīnā reģistrētas īpašumtiesības pašas par sevi nav iemesls pieteikuma noraidīšanai.

               (20)

               Ņemot vērā iepriekš minēto, Komisija neuzskata par vajadzīgu atbrīvojuma piešķiršanas gadījumā paredzēt īpašus uzraudzības nosacījumus. Lai nodrošinātu, ka atbrīvojumu piemēro pareizi, Komisija uzskata par lietderīgu piemērot īpašus pasākumus, kas piemērojami visiem uzņēmumiem, kuriem piešķirts atbrīvojums. Šie īpašie pasākumi ir prasība, saskaņā ar kuru dalībvalstu muitas dienestiem uzrāda derīgu rēķinu, kurš atbilst Komisijas Īstenošanas regulas (ES) 2016/184 1. panta 2. punktā un Komisijas Īstenošanas regulas (ES) 2016/185 1. panta 2. punktā izklāstītajām prasībām. Ja importētajām precēm nav pievienots šāds rēķins, tad attiecīgi piemēro paplašināto dempinga un kompensācijas maksājumu.

               (21)

               Ņemot vērā konstatējumus, kas aprakstīti 13.–19. apsvērumā, Komisija secina, ka uzņēmums Jinko Solar Technology SDN.BHD atbilst kritērijiem, kuri izklāstīti antidempinga pamatregulas 11. panta 4. punktā un 13. panta 4. punktā un antisubsidēšanas pamatregulas 23. panta 6. punktā, un ka tas būtu jāatbrīvo no paplašinātajiem pasākumiem.

               (22)

               Ar iepriekš minētajiem konstatējumiem tika iepazīstināts pieprasījuma iesniedzējs un citas ieinteresētās personas, un tiem tika dota iespēja sniegt piezīmes. Atbildēja tikai pieprasījuma iesniedzējs, sniedzot dažas tehniska rakstura piezīmes.

         D.   GROZĪJUMI SARAKSTĀ AR UZŅĒMUMIEM, KURUS ATBRĪVO NO PAPLAŠINĀTAJIEM PASĀKUMIEM

               (23)

               Ņemot vērā iepriekš izklāstītos konstatējumus, Komisija secina, ka uzņēmums Jinko Solar Technology SDN.BHD būtu jāiekļauj to uzņēmumu sarakstā, kuri ir atbrīvoti no kompensācijas maksājuma un antidempinga maksājuma, kas attiecīgi noteikti ar Īstenošanas regulu (ES) 2016/184 un Īstenošanas regulu (ES) 2016/185.

               (24)

               Attiecīgi uzņēmums Jinko Solar Technology SDN.BHD būtu jāpievieno konkrēti minēto uzņēmumu sarakstam Īstenošanas regulas (ES) 2016/184 1. panta 1. punktā un Īstenošanas regulas (ES) 2016/185 1. panta 1. punktā.

               (25)

               Turklāt atbrīvojumu piemēro ar nosacījumu, ka tiek panākta atbilstība Īstenošanas regulas (ES) 2016/184 1. panta 2. punktā un Īstenošanas regulas (ES) 2016/185 1. panta 2. punktā izklāstītajām prasībām.

               (26)

               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) 2016/1036 15. panta 1. punktu,

         IR PIEŅĒMUSI ŠO REGULU.
   1. pants
   Īstenošanas regulas (ES) 2016/184 1. panta 1. punktā iekļauto tabulu aizstāj ar šādu tabulu.

               Valsts

               Uzņēmums

                  Taric papildu kods

               Malaizija

                  AUO – SunPower Sdn. Bhd.

                  Flextronics Shah Alam Sdn. Bhd.

                  Hanwha Q CELLS Malaysia Sdn. Bhd.

                  Panasonic Energy Malaysia Sdn. Bhd.

                  TS Solartech Sdn. Bhd.

                  Jinko Solar Technology SDN.BHD

               C073
               C074
               C075
               C076
               C077
               C203

               Taivāna

                  ANJI Technology Co., Ltd

                  AU Optronics Corporation

                  Big Sun Energy Technology Inc.

                  EEPV Corp.

                  E-TON Solar Tech. Co., Ltd

                  Gintech Energy Corporation

                  Gintung Energy Corporation

                  Inventec Energy Corporation

                  Inventec Solar Energy Corporation

                  LOF Solar Corp.

                  Ming Hwei Energy Co., Ltd

                  Motech Industries, Inc.

                  Neo Solar Power Corporation

                  Perfect Source Technology Corp.

                  Ritek Corporation

                  Sino-American Silicon Products Inc.

                  Solartech Energy Corp.

                  Sunengine Corporation Ltd

                  Topcell Solar International Co., Ltd

                  TSEC Corporation

                  Win Win Precision Technology Co., Ltd

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         2. pants
   Īstenošanas regulas (ES) 2016/185 1. panta 1. punktā iekļauto tabulu aizstāj ar šādu tabulu.

               Valsts

               Uzņēmums

                  Taric papildu kods

               Malaizija

                  AUO – SunPower Sdn. Bhd.

                  Flextronics Shah Alam Sdn. Bhd.

                  Hanwha Q CELLS Malaysia Sdn. Bhd.

                  Panasonic Energy Malaysia Sdn. Bhd.

                  TS Solartech Sdn. Bhd.

                  Jinko Solar Technology SDN.BHD

               C073
               C074
               C075
               C076
               C077
               C203

               Taivāna

                  ANJI Technology Co., Ltd

                  AU Optronics Corporation

                  Big Sun Energy Technology Inc.

                  EEPV Corp.

                  E-TON Solar Tech. Co., Ltd

                  Gintech Energy Corporation

                  Gintung Energy Corporation

                  Inventec Energy Corporation

                  Inventec Solar Energy Corporation

                  LOF Solar Corp.

                  Ming Hwei Energy Co., Ltd

                  Motech Industries, Inc.

                  Neo Solar Power Corporation

                  Perfect Source Technology Corp.

                  Ritek Corporation

                  Sino-American Silicon Products Inc.

                  Solartech Energy Corp.

                  Sunengine Corporation Ltd

                  Topcell Solar International Co., Ltd

                  TSEC Corporation

                  Win Win Precision Technology Co., Ltd

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         3. pants
   Muitas dienestiem tiek dots rīkojums pārtraukt importa reģistrēšanu, ko tie veic, ievērojot Īstenošanas regulas (ES) 2017/242 3. pantu. Antidempinga maksājumu par šādi reģistrētu importu neiekasē.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV L 176, 30.6.2016., 55. lpp.

      (3)  Padomes 2013. gada 2. decembra Īstenošanas regula (ES) Nr. 1238/2013, ar ko nosaka galīgo antidempinga maksājumu un galīgi iekasē noteikto pagaidu maksājumu par Ķīnas Tautas Republikas izcelsmes vai no tās nosūtīta kristāliskā silīcija fotoelektrisko moduļu un galveno sastāvdaļu (proti, elementu) importu (OV L 325, 5.12.2013., 1. lpp.).

      (4)  Padomes 2013. gada 2. decembra Īstenošanas regula (ES) Nr. 1239/2013, ar ko nosaka galīgo kompensācijas maksājumu tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kurus nosūta no Ķīnas Tautas Republikas (OV L 325, 5.12.2013., 66. lpp.).

      (5)  Komisijas 2016. gada 11. februāra Īstenošanas regula (ES) 2016/184, ar ko galīgo kompensācijas maksājumu, kas ar Padomes Īstenošanas regulu (ES) Nr. 1239/2013 noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme (OV L 37, 12.2.2016., 56. lpp.), un Komisijas 2016. gada 11. februāra Īstenošanas regula (ES) 2016/185, ar ko galīgo antidempinga maksājumu, kas ar Padomes Regulu (ES) Nr. 1238/2013 noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme (OV L 37, 12.2.2016., 76. lpp.).

      (6)  Paziņojums par procedūras sākšanu 2015/C 405/08 (OV C 405, 5.12.2015., 8. lpp.).

      (7)  Paziņojums par procedūras sākšanu 2015/C 405/09 (OV C 405, 5.12.2015., 20. lpp.).

      (8)  Paziņojums par procedūras sākšanu 2015/C 405/10 (OV C 405, 5.12.2015., 33. lpp.).

      (9)  Komisijas 2017. gada 1. marta Īstenošanas regula (ES) 2017/366, ar kuru nosaka galīgos kompensācijas maksājumus Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importam pēc termiņbeigu pārskatīšanas, kas veikta saskaņā ar Eiropas Parlamenta un Padomes Regulas (ES) 2016/1037 18. panta 2. punktu, un izbeidz daļējas starpposma pārskatīšanas izmeklēšanu, kas veikta saskaņā ar Regulas (ES) 2016/1037 19. panta 3. punktu (OV L 56, 3.3.2017., 1. lpp.), un Komisijas Īstenošanas regula (ES) 2017/367, ar kuru nosaka galīgo antidempinga maksājumu Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importam pēc termiņbeigu pārskatīšanas, kas veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, un izbeidz daļējas starpposma pārskatīšanas izmeklēšanu, kas veikta saskaņā ar Regulas (ES) 2016/1036 11. panta 3. punktu (OV L 56, 3.3.2017., 131. lpp.).

      (10)  OV C 67, 3.3.2017., 16. lpp.

      (11)  Komisijas 2017. gada 15. septembra Īstenošanas regula (ES) 2017/1570, ar ko groza Īstenošanas regulu (ES) 2017/366 un Īstenošanas regulu (ES) 2017/367, ar kurām nosaka galīgos kompensācijas un antidempinga maksājumus Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importam, un atceļ Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā (OV L 238, 16.9.2017., 22. lpp.).

      (12)  Komisijas 2017. gada 10. februāra Īstenošanas regula (ES) 2017/242, ar ko sāk pārskatīt Īstenošanas regulu (ES) 2016/184 un (ES) 2016/185 (ar ko galīgo kompensācijas un antidempinga maksājumu, kas noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme), lai noteiktu, vai var piešķirt atbrīvojumu no šo pasākumu piemērošanas vienam Malaizijas ražotājam eksportētājam, atceltu antidempinga maksājumu attiecībā uz šā ražotāja eksportētāja veikto importu un šā ražotāja eksportētāja veiktajam importam piemērotu reģistrāciju (OV L 36, 11.2.2017., 47. lpp.).


title: Komisijas Īstenošanas regula (ES) 2017/2011 (2017. gada 9. novembris), ar kuru groza Regulu (EK) Nr. 951/2007, ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006

text:
               10.11.2017

               LV

               Eiropas Savienības Oficiālais Vēstnesis

               L 292/55

         KOMISIJAS ĪSTENOŠANAS REGULA (ES) 2017/2011
   (2017. gada 9. novembris),
   ar kuru groza Regulu (EK) Nr. 951/2007, ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 11. marta Regulu (ES) Nr. 232/2014, ar ko izveido Eiropas kaimiņattiecību instrumentu (1), un jo īpaši tās 12. panta 1. punktu,
   tā kā:

               (1)

               Komisija ir pieņēmusi Regulu (EK) Nr. 951/2007 (2), ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006 (3).

               (2)

               Ņemot vērā to, ka Eiropas kaimiņattiecību un partnerības instrumenta pārrobežu sadarbības programmas sāka darboties novēloti, Regulas (EK) Nr. 951/2007 43. panta 2. punkta b) apakšpunktā paredzēto projektu īstenošanas posma beigu termiņš ar Komisijas Īstenošanas regulu (ES) Nr. 435/2011 (4) tika pagarināts no 2014. gada 31. decembra līdz 2015. gada 31. decembrim. Ar Komisijas Īstenošanas regulu (ES) Nr. 1343/2014 (5) Regulas (EK) Nr. 951/2007 43. panta 1. punktā, 2. punkta c) apakšpunktā un jaunajā 3. punktā paredzētais noslēguma posma beigu termiņš un attiecīgie noteikumi tika pielāgoti un pagarināti līdz 2017. gada 31. decembrim.

               (3)

               Lai nodrošinātu tiesisko noteiktību valstīm, kuras piedalās, būtu lietderīgi noteikt īpašu kārtību un procedūras kopīgās vadības iestādes veiktajām slēgšanām un atteikumiem (no līdzekļu atgūšanas), ievērojot vienlīdzīgas attieksmes, pārredzamības, pareizas finanšu pārvaldības un proporcionalitātes principu.

               (4)

               Kopīgā vadības iestāde īpašos gadījumos, kas ir jānosaka piemērotos Komisijas norādījumos un saskaņā ar pareizas finanšu pārvaldības un proporcionalitātes principu, var atteikties no atgūšanas rīkojuma bez Komisijas iepriekšējas atļaujas.

               (5)

               Grozītajā Regulā (EK) Nr. 951/2007 noteikto termiņu – 2017. gada 31. decembris – nevar ievērot kavējumu un slēgšanas procesa sarežģītības dēļ. Tādēļ termiņš būtu jāpagarina uz laiku līdz 36 mēnešiem pēc noslēguma pārskata iesniegšanas.

               (6)

               Būtu jāatzīst, ka Komisija, iespējams, nespēs ievērot kopīgo darbības programmu izbeigšanas termiņu force majeure gadījumā vai gadījumā, ja tiks veiktas tiesas izmeklēšanas vai cita veida izmeklēšanas.

               (7)

               Lai būtu iespējams nekavējoties piemērot šajā regulā paredzētos pasākumus, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               (8)

               Šajā regulā paredzētie pasākumi ir saskaņā ar atzinumu, ko sniegusi ar Regulu (ES) Nr. 232/2014 izveidotā komiteja.

               (9)

               Tādēļ būtu attiecīgi jāgroza Regula (EK) Nr. 951/2007,

         IR PIEŅĒMUSI ŠO REGULU.
   1. pants
   Regulu (EK) Nr. 951/2007 groza šādi:

               1)

               regulas 27. panta 5. punktu aizstāj ar šādu:
               “5.   Kopīgajai vadības iestādei ar pienācīgu rūpību jārīkojas tā, lai viena gada laikā pēc atgūšanas rīkojuma izdošanas nodrošinātu līdzekļu atgūšanu. Tā jo īpaši nodrošina, ka parāds ir noteikts, fiksēts un iekasējams. Ja kopīgā vadības iestāde paredz atteikties no konstatētā parāda atgūšanas, tā nodrošina, ka šī atteikšanās ir likumīga un atbilst pareizas finanšu pārvaldības un proporcionalitātes principam. Lēmumam par atteikšanos jābūt ar pamatojumu, un tas jāiesniedz kopīgajai uzraudzības komitejai un Komisijai, lai saņemtu iepriekšēju atļauju. Pamatojoties uz piemērotiem Komisijas norādījumiem, Komisijas iepriekšēja atļauja var nebūt nepieciešama.”;

               2)

               regulas 43. pantu groza šādi:

                           a)

                           panta 1. punktu aizstāj ar šādu:
                           “1.   Katras kopīgās darbības programmas īstenošanas laikposms sākas datumā, kurā Komisija pieņem attiecīgo kopīgo darbības programmu, un beidzas ne vēlāk kā 36 mēnešus pēc noslēguma pārskata iesniegšanas.”;

                           b)

                           panta 2. punkta c) apakšpunktu aizstāj ar šādu:

                                       “c)

                                       kopīgās darbības programmas finansēšanas noslēguma posms, kas ietver visu saistībā ar programmu parakstīto līgumu finansiālo slēgšanu, programmas ex post novērtēšanu, noslēguma pārskata iesniegšanu un galīgo maksājumu vai galīgo līdzekļu atgūšanu, kuru veic Komisija. Šis posms beidzas ne vēlāk kā 36 mēnešus pēc noslēguma pārskata iesniegšanas.”;

               3)

               regulas 46. pantam pievieno šādu 3. punktu:
               “3.   Ja kopīgā vadības iestāde nav varējusi deklarēt Komisijai galīgās summas šādu iemeslu dēļ:

                           a)

                           projekti ir apturēti ar tiesvedību vai administratīvu pārsūdzību, kam ir apturoša iedarbība; vai

                           b)

                              force majeure apstākļi, kas būtiski ietekmē visas programmas vai tās daļas īstenošanu;

                     tad 43. panta 1. punktā noteikto īstenošanas laikposmu nepiemēro programmas daļai, uz kuru attiecas šā punkta a) vai b) apakšpunkts.”

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 9. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 77, 15.3.2014., 27. lpp.

      (2)  Komisijas 2007. gada 9. augusta Regula (EK) Nr. 951/2007, ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai (OV L 210, 10.8.2007., 10. lpp.).

      (3)  Parlamenta un Padomes 2006. gada 24. oktobra Regula (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai (OV L 310, 9.11.2006., 1. lpp.).

      (4)  Komisijas 2011. gada 5. maija Īstenošanas regula (ES) Nr. 435/2011, ar kuru groza Regulu (EK) Nr. 951/2007, ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006 (OV L 118, 6.5.2011., 1. lpp.).

      (5)  Komisijas 2014. gada 17. decembra Īstenošanas regula (ES) Nr. 1343/2014, ar kuru groza Regulu (EK) Nr. 951/2007, ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006 (OV L 363, 18.12.2014., 75. lpp.).


title: Komisijas Īstenošanas regula (ES) 2017/2005 (2017. gada 8. novembris), ar ko par 19. produkta veida biocīdos lietojamu esošu aktīvo vielu apstiprina margozas ekstraktu, no lobītām Azadirachta indica sēklām auksti spiestu eļļu, kas ekstrahēta ar virskritisku oglekļa dioksīdu (Dokuments attiecas uz EEZ. )

text:
               9.11.2017

               LV

               Eiropas Savienības Oficiālais Vēstnesis

               L 290/14

         KOMISIJAS ĪSTENOŠANAS REGULA (ES) 2017/2005
   (2017. gada 8. novembris),
   ar ko par 19. produkta veida biocīdos lietojamu esošu aktīvo vielu apstiprina margozas ekstraktu, no lobītām Azadirachta indica sēklām auksti spiestu eļļu, kas ekstrahēta ar virskritisku oglekļa dioksīdu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to apstiprināšanu lietošanai biocīdos. Margozas ekstrakts, no lobītām Azadirachta indica sēklām auksti spiesta eļļa, kas ekstrahēta ar virskritisku oglekļa dioksīdu, ir šajā sarakstā.

               (2)

               Margozas ekstrakts, no lobītām Azadirachta indica sēklām auksti spiesta eļļa, kas ekstrahēta ar virskritisku oglekļa dioksīdu, ir novērtēts lietošanai 19. produkta veida “Repelenti un atraktanti” biocīdos, kas aprakstīti Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Vācija, un tā 2015. gada 3. decembrī iesniedza novērtējuma ziņojumu kopā ar ieteikumiem.

               (4)

               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2017. gada 3. martā formulēja Eiropas Ķimikāliju aģentūras atzinumu.

               (5)

               Saskaņā ar minēto atzinumu 19. produkta veida biocīdi, kuri satur margozas ekstraktu, no lobītām Azadirachta indica sēklām auksti spiestu eļļu, kas ekstrahēta ar virskritisku oglekļa dioksīdu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.

               (6)

               Tāpēc ir lietderīgi margozas ekstraktu, no lobītām Azadirachta indica sēklām auksti spiestu eļļu, kas ekstrahēta ar virskritisku oglekļa dioksīdu, apstiprināt izmantošanai 19. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno pasākumu izpildei nepieciešamos sagatavošanās pasākumus.

               (8)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Margozas ekstraktu, no lobītām Azadirachta indica sēklām auksti spiestu eļļu, kas ekstrahēta ar virskritisku oglekļa dioksīdu, apstiprina par aktīvo vielu lietošanai 19. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Margosas ekstrakts, no lobītām Azadirachta indica sēklām auksti spiesta eļļa, kas ekstrahēta ar oglekļa dioksīdu zem superkritiska spiediena

                     IUPAC nosaukums:
                  Neattiecas.
                  EK Nr.: 283-644-7

                     CAS Nr.: 84696-25-3

                  1 000  g/kg

                  2019. gada 1. aprīlis

                  2029. gada 31. marts

                  19

                  Lai attiecībā uz biocīdiem saņemtu atļauju, izpilda šādus nosacījumus:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem;

                              3)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta un Padomes Regulu (EK) Nr. 396/2005 (3) noteikt jaunus vai grozīt esošos maksimālos atlieku līmeņus (MAL), un veic visus attiecīgos riska mazināšanas pasākumus, kas nodrošina, ka piemērojamie MAL netiek pārsniegti.

         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

         (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2017/1983 (2017. gada 27. oktobris) par atsevišķu preču klasifikāciju kombinētajā nomenklatūrā

text:
                  4.11.2017

                  LV

                  Eiropas Savienības Oficiālais Vēstnesis

                  L 287/1

            KOMISIJAS ĪSTENOŠANAS REGULA (ES) 2017/1983
      (2017. gada 27. oktobris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 27. oktobrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums ir neapstrādāta plātne, kuras platums ir aptuveni 125 cm, biezums aptuveni 7,5 cm un garums aptuveni 2 000  cm. Tas ir izgatavots, salīmējot finiera slāņus no egles, priedes vai abu koku sugu slāņu salikuma.
                     Finiera slāņi ir novietoti tā, lai koksnes šķiedru virziens būtu vienāds visos slāņos. Daži slāņi var būt novietoti arī perpendikulāri. Atsevišķie slāņi ir savienoti ar fenolformaldehīda līmi presēšanas procesā pie augstas temperatūras. Virsmas malas un gali ir pārklāti ar vasku.
                     Izstrādājuma ražošanai izmantoto koksnes finiera slāņu sākotnējais biezums ir no 2,8 līdz 3,2 mm un blīvums ir 445 kg/m3 (egles finieris) un 500 kg/m3 (priedes finieris). Pēc presēšanas (pie spiediena 2,8 N/mm2) galaizstrādājuma atsevišķo sapresēto slāņu biezums ir aptuveni 2,75 mm, un galaizstrādājuma blīvums parasti ir no 540 kg/m3 (egles finieris) līdz 620 kg/m3 (priedes finieris).
                     Skatīt attēlu (*1).

                     4412 99 85

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 4412 , 4412 99  un 4412 99 85  formulējumu.
                     Izstrādājums ir “tamlīdzīgi laminēti koksnes materiāli”, kas definēti pozīcijā 4412  (sk. arī Harmonizētās sistēmas (HS) skaidrojumus par pozīciju 4412 , trešo rindkopu).
                     Klasifikācija pozīcijā 4413  nav iespējama, jo izstrādājums neatbilst “blīvinātu kokmateriālu” definīcijai 44. nodaļas 2. piezīmē, tāpēc ka tā blīvums pēc presēšanas paaugstinās vien par 24 % un izstrādājuma virsma paliek mīksta, par ko liecina izstrādājuma fiziska pārbaude.
                     Klasifikācija pozīcijā 4418  arī nav iespējama, jo izstrādājums nav atzīstams par koka izstrādājumiem, kas ēku celtniecībā izmantojami kā saliktas preces vai kā atpazīstamas nesaliktas daļas (sk. arī Harmonizētās sistēmas (HS) skaidrojumus par pozīciju 4418 , pirmo rindkopu). Tas ir paredzēts plašam izmantojumam un tam nav objektīvu pazīmju, kas liecinātu, ka tas ir atpazīstams kā “namdaru un būvgaldnieku darinājumi”.
                     Tāpēc izstrādājums ir klasificējams ar KN kodu 4412 99 85  pie citādiem “tamlīdzīgiem laminētiem koksnes materiāliem”.

            (*1)  Attēls pievienots tikai informācijai.


title: Komisijas Īstenošanas regula (ES) 2017/1994 (2017. gada 6. novembris), ar ko sāk pārskatīt Īstenošanas regulas (ES) 2016/184 un 2016/185, ar kurām galīgo kompensācijas maksājumu un galīgo antidempinga maksājumu, kas noteikti tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, lai noteiktu, vai var piešķirt atbrīvojumu no šiem pasākumiem vienam Malaizijas ražotājam eksportētājam, atceltu antidempinga maksājumu attiecībā uz šā ražotāja eksportētāja veikto importu un šā ražotāja eksportētāja veiktajam importam piemērotu reģistrāciju

text:
               7.11.2017

               LV

               Eiropas Savienības Oficiālais Vēstnesis

               L 288/30

         KOMISIJAS ĪSTENOŠANAS REGULA (ES) 2017/1994
   (2017. gada 6. novembris),
   ar ko sāk pārskatīt Īstenošanas regulas (ES) 2016/184 un 2016/185, ar kurām galīgo kompensācijas maksājumu un galīgo antidempinga maksājumu, kas noteikti tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecina arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, lai noteiktu, vai var piešķirt atbrīvojumu no šiem pasākumiem vienam Malaizijas ražotājam eksportētājam, atceltu antidempinga maksājumu attiecībā uz šā ražotāja eksportētāja veikto importu un šā ražotāja eksportētāja veiktajam importam piemērotu reģistrāciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“antidempinga pamatregula”), un jo īpaši tās 11. panta 4. punktu, 13. panta 4. punktu un 14. panta 5. punktu un Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (2) (“antisubsidēšanas pamatregula”), un jo īpaši tās 23. panta 6. punktu un 24. panta 5. punktu,
   pēc dalībvalstu informēšanas,
   tā kā:
   1.   PIEPRASĪJUMS

               (1)

               Eiropas Komisija (“Komisija”) saņēma pieprasījumu atbilstīgi antidempinga pamatregulas 11. panta 4. punktam un 13. panta 4. punktam un antisubsidēšanas pamatregulas 23. panta 6. punktam piešķirt atbrīvojumu no antidempinga un kompensācijas pasākumiem, kas piemērojami tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, un kas attiecināti arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, ciktāl minētais skar pieprasījuma iesniedzēju.

               (2)

               Pieprasījumu 2017. gada 23. maijā iesniedza Longi (Kuching) SDN.BHD (“pieprasījuma iesniedzējs”), kas ir kristāliskā silīcija fotoelektrisko moduļu vai paneļu un tāda veida elementu, kurus izmanto kristāliskā silīcija fotoelektriskajos moduļos vai paneļos, ražotājs eksportētājs Malaizijā (“attiecīgā valsts”).

         2.   PĀRSKATĀMAIS RAŽOJUMS

               (3)

               Ražojums, uz kuru attiecas pārskatīšana, ir kristāliskā silīcija fotoelektriskie moduļi vai paneļi un tāda veida elementi, ko izmanto kristāliskā silīcija fotoelektriskajos moduļos vai paneļos (elementu biezums nepārsniedz 400 mikrometrus), kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, un kurus patlaban klasificē ar KN kodiem ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 un ex 8541 40 90.

               (4)

               No pārskatāmā ražojuma definīcijas ir izslēgti šādi ražojuma veidi:

                           —

                           ar saules enerģiju darbināmas uzlādes ierīces, kas sastāv no mazāk nekā sešiem elementiem, ir pārnēsājamas un nodrošina elektroenerģiju ierīcēm vai uzlādē akumulatorus,

                           —

                           plānkārtiņu fotoelektriskie ražojumi,

                           —

                           kristāliskā silīcija fotoelektriskie ražojumi, kas ir pastāvīgi integrēti tādās elektriskajās ierīcēs, kuru funkcija nav enerģijas ražošana un kuru patērēto elektroenerģiju ražo integrētais(-ie) kristāliskā silīcija fotoelektriskais(-ie) elements(-i),

                           —

                           moduļi vai paneļi, kam spriegums nepārsniedz 50 V (līdzstrāva) un jauda nepārsniedz 50 W un kas paredzēti vienīgi tiešai lietošanai akumulatoru uzlādei sistēmās ar tādām pašām sprieguma un jaudas īpašībām.

         3.   SPĒKĀ ESOŠIE PASĀKUMI

               (5)

               Padome ar Regulu (ES) Nr. 1238/2013 (3) un (ES) Nr. 1239/2013 (4) noteica antidempinga un kompensācijas pasākumus Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu vai paneļu un tāda veida elementu, ko izmanto kristāliskā silīcija fotoelektriskajos moduļos, un galveno sastāvdaļu (proti, elementu) importam (“sākotnējie pasākumi”). Tika pieņemtas arī saistības. Ar Īstenošanas regulām (ES) 2016/184 (5) un 2016/185 (6) Komisija pasākumus attiecināja arī uz to kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas (“paplašinātie pasākumi”), neatkarīgi no tā, vai tiem deklarēta Malaizijas un Taivānas izcelsme, izņemot importu, ko veic atsevišķi konkrēti minēti uzņēmumi.

               (6)

               Komisija ar Regulām (ES) 2017/366 (7) un (ES) 2017/367 (8) pēc termiņbeigu pārskatīšanas attiecināja antidempinga un kompensācijas pasākumus un izbeidza vienlaikus sākto daļējas starpposma pārskatīšanas izmeklēšanu.

               (7)

               Komisija 2017. gada 10. februārī sāka pārskatīšanu (9) attiecībā uz atbrīvojuma pieprasījumu, ko iesniedza jauns ražotājs eksportētājs. Šī pārskatīšanas izmeklēšana vēl turpinās. Komisija 2017. gada 3. martā sāka daļēju starpposma pārskatīšanu (10), kas attiecas tikai uz pasākumu veidu. Komisija 2017. gada 15. septembrī pabeidza šo pārskatīšanu, aizstājot spēkā esošos procentuālos maksājumus, uz kuriem attiecas saistības, ar minimālo importa cenu (MIC) (11).

         4.   PĀRSKATĪŠANAS PAMATOJUMS

               (8)

               Pieprasījuma iesniedzējs apgalvo, ka tas nav eksportējis pārskatāmo ražojumu uz Savienību izmeklēšanas periodā, kas izmantots izmeklēšanā, kuras rezultātā noteikti paplašinātie pasākumi, t. i., laikposmā no 2014. gada 1. aprīļa līdz 2015. gada 31. martam,

               (9)

               Turklāt pieprasījuma iesniedzējs apgalvo, ka nav iesaistījies spēkā esošo pasākumu apiešanā.

               (10)

               Pieprasījuma iesniedzējs arī norāda, ka pēc izmeklēšanas perioda, kas tika izmantots izmeklēšanā, kuras rezultātā noteikti paplašinātie pasākumi, tas ir uzņēmies neatsaucamas līgumsaistības eksportēt uz Savienību ievērojamu daudzumu.

         5.   PROCEDŪRA
   5.1.   Procedūras sākšana

               (11)

               Komisija pārbaudīja pieejamos pierādījumus un secināja, ka tie ir pietiekami, lai pamatotu izmeklēšanas sākšanu atbilstoši antidempinga pamatregulas 11. panta 4. punktam un 13. panta 4. punktam un antisubsidēšanas pamatregulas 23. panta 6. punktam ar mērķi noteikt, vai ir iespējams piešķirt pieprasījuma iesniedzējam atbrīvojumu no paplašinātajiem pasākumiem.

               (12)

               Saskaņā ar antidempinga pamatregulas 11. panta 4. punktu zināmie ieinteresētie Savienības ražošanas nozares pārstāvji tika informēti par pārskatīšanas pieprasījumu, un tiem tika dota iespēja sniegt piezīmes, taču piezīmes netika saņemtas.

               (13)

               Komisija pievērsīs īpašu uzmanību pieprasījuma iesniedzēja saistībai ar uzņēmumiem, uz kuriem attiecas spēkā esošie pasākumi, lai pārliecinātos, ka tas nav izveidots vai netiek izmantots pasākumu apiešanai. Komisija arī apsvērs, vai būtu jāpiemēro īpaši uzraudzības nosacījumi, ja izmeklēšanā tiks secināts, ka atbrīvojuma piešķiršana ir pamatota.

         5.2.   Spēkā esošo antidempinga pasākumu atcelšana un importa reģistrēšana

               (14)

               Atbilstīgi antidempinga pamatregulas 11. panta 4. punktam spēkā esošais antidempinga maksājums būtu jāatceļ attiecībā uz tāda pārskatāmā ražojuma importu, ko pieprasījuma iesniedzējs saražojis un pārdevis eksportam uz Savienību.

               (15)

               Vienlaikus šāds imports būtu jāreģistrē saskaņā ar antidempinga pamatregulas 14. panta 5. punktu, lai nodrošinātu, ka tad, ja pārskatīšanas rezultātā tiktu konstatēta pasākumu apiešana, ko veic pieprasījuma iesniedzējs, antidempinga maksājumus varētu iekasēt no šā importa reģistrācijas dienas. Pieprasījuma iesniedzēja iespējamo nākotnes saistību apjomu šajā izmeklēšanas posmā nav iespējams noteikt.

         5.3.   Spēkā esošie antisubsidēšanas pasākumi

               (16)

               Tā kā antisubsidēšanas pamatregulā nav juridiska pamata, lai atceltu spēkā esošos antisubsidēšanas pasākumus, šie pasākumi paliks spēkā. Tikai tad, ja pārskatīšanā tiks konstatēts, ka pieprasījuma iesniedzējs ir tiesīgs saņemt atbrīvojumu, spēkā esošie antisubsidēšanas pasākumi tiks atcelti ar regulu, ar ko piešķir šādu atbrīvojumu.

         5.4.   Pārskatīšanas izmeklēšanas periods

               (17)

               Izmeklēšana attieksies uz laikposmu no 2014. gada 1. aprīļa līdz 2017. gada 30. septembrim (“pārskatīšanas izmeklēšanas periods”).

         5.5.   Izmeklēšana attiecībā uz pieprasījuma iesniedzēju

   Lai iegūtu informāciju, ko Komisija uzskata par nepieciešamu izmeklēšanai, tā pieprasījuma iesniedzējam nosūtīs anketu. Pieprasījuma iesniedzējam aizpildītā anketa jāiesniedz 37 dienu laikā no šīs regulas spēkā stāšanās dienas, ja vien nav norādīts citādi, saskaņā ar antidempinga pamatregulas 6. panta 2. punktu un antisubsidēšanas pamatregulas 11. panta 2. punktu.
   5.6.   Cita rakstiski sniedzama informācija

               (18)

               Visas ieinteresētās personas ar šo ir aicinātas, ievērojot šīs regulas noteikumus, darīt zināmu savu viedokli, iesniegt informāciju un sniegt pierādījumus, kas to pamato. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šīs regulas spēkā stāšanās dienas.

         5.7.   Uzklausīšanas iespēja, ko nodrošina Komisijas izmeklēšanas dienesti

               (19)

               Visas ieinteresētās personas var pieprasīt, lai tās uzklausītu Komisijas izmeklēšanas dienesti. Uzklausīšanas pieprasījums jāiesniedz rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar izmeklēšanas sākumposmu, jāiesniedz 15 dienu laikā no šīs regulas spēkā stāšanās dienas. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar attiecīgajām personām.

         5.8.   Norādes rakstisku dokumentu iesniegšanai, atbilžu uz anketas jautājumiem un sarakstes nosūtīšanai

               (20)

               Uz informāciju, kas tirdzniecības aizsardzības izmeklēšanu vajadzībām iesniegta Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību īpašnieka ir jāprasa īpaša atļauja, kas nepārprotami ļauj a) Komisijai šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.

               (21)

               Visi rakstiski iesniegtie dokumenti, tostarp šajā regulā prasītā informācija, kā arī ieinteresēto personu atbildes uz anketas jautājumiem un sarakste, kurai lūgts saglabāt konfidencialitāti, ir ar norādi “Limited” (12).

               (22)

               Ieinteresētajām personām, kas sniedz informāciju ar norādi “Limited”, saskaņā ar antidempinga pamatregulas 19. panta 2. punktu un antisubsidēšanas pamatregulas 29. panta 2. punktu jāsagatavo tās nekonfidenciāls kopsavilkums ar norādi “For inspection by interested parties”. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nesagatavo tās nekonfidenciālu kopsavilkumu un neiesniedz to noteiktajā formā un kvalitātē, šādu informāciju var neņemt vērā.

               (23)

               Ieinteresētās personas tiek aicinātas visu informāciju un pieteikumus, tostarp skenētās pilnvaras un izziņas, iesniegt pa e-pastu, savukārt liela apjoma atbildes – pārnēsājamā elektroniskās informācijas nesējā (CD-ROM, DVD, USB zibatmiņā u. tml.), ko iesniedz personīgi vai nosūta pa pastu ierakstītā pasta sūtījumā. Ja ieinteresētās personas atbild pa e-pastu, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: http://trade.ec.europa.eu/doclib/docs/2011/june/tradoc_148003.pdf.

               (24)

               Ieinteresētajām personām ir jānorāda savs nosaukums/vārds, uzvārds, adrese, tālruņa numurs un derīga e-pasta adrese un ir jānodrošina, lai norādītā e-pasta adrese būtu funkcionējoša oficiāla darba e-pasta adrese un e-pasts ik dienu tiktu pārbaudīts. Kad būs iesniegta kontaktinformācija, Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ar ierakstītu vēstuli. Iepriekšminētajās instrukcijās par saziņu ar ieinteresētajām personām ieinteresētās personas var iepazīties ar papildu noteikumiem un informāciju par saraksti ar Komisiju, tostarp principiem, kas piemērojami pa e-pastu sūtāmai informācijai.
               Komisijas adrese sarakstei:

                              European Commission

                              Directorate-General for Trade

                              Directorate H

                              Office: CHAR 04/039

                              1040 Brussels

                              BELGIUM

                           E-pasts: TRADE-R677-EXEMPTION-SOLAR@ec.europa.eu

         6.   NESADARBOŠANĀS

               (25)

               Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar antidempinga pamatregulas 18. pantu un antisubsidēšanas pamatregulas 28. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

               (26)

               Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju var neņemt vērā un izmantot pieejamos faktus.

               (27)

               Ja ieinteresētā persona nesadarbojas vai sadarbojas tikai daļēji un tādēļ saskaņā ar antidempinga pamatregulas 18. pantu un antisubsidēšanas pamatregulas 28. pantu secinājumi pamatojas uz pieejamajiem faktiem, rezultāts personai var būt mazāk labvēlīgs nekā tad, ja tā būtu sadarbojusies.

               (28)

               Ja atbilde netiek sniegta elektroniskā veidā, to neuzskatīs par nesadarbošanos, ja ieinteresētā persona pierādīs, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai nekavējoties jāsazinās ar Komisiju.

         7.   UZKLAUSĪŠANAS AMATPERSONA

               (29)

               Ieinteresētās personas var lūgt Tirdzniecības procedūru uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu atsevišķai ieinteresētajai personai un veikt mediāciju, lai pilnībā tiktu īstenotas ieinteresētās personas tiesības uz aizstāvību. Lai tiktu pārstāvēti dažādi viedokļi un piedāvāti atspēkojoši argumenti, uzklausīšanas amatpersona nodrošinās arī iespēju piedalīties uzklausīšanā, kurā iesaistītas attiecīgās personas.

               (30)

               Uzklausīšanas pieprasījums jāiesniedz rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar izmeklēšanas sākumposmu, jāiesniedz 15 dienu laikā no šīs regulas spēkā stāšanās dienas. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar ieinteresētajām personām.

               (31)

               Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/.

         8.   IZMEKLĒŠANAS GRAFIKS

               (32)

               Izmeklēšana saskaņā ar antidempinga pamatregulas 11. panta 5. punktu un antisubsidēšanas pamatregulas 22. panta 1. punktu tiks pabeigta deviņu mēnešu laikā no šīs regulas spēkā stāšanās dienas.

         9.   PERSONAS DATU APSTRĀDE

               (33)

               Šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 (13),

         IR PIEŅĒMUSI ŠO REGULU.
   1. pants
   Ar šo saskaņā ar Regulas (ES) 2016/1036 11. panta 4. punktu un 13. panta 4. punktu un Regulas (ES) 2016/1037 23. panta 6. punktu sāk pārskatīt Īstenošanas regulu (ES) 2016/184 un Īstenošanas regulu (ES) 2016/185, lai noteiktu, vai kristāliskā silīcija fotoelektrisko moduļu vai paneļu un tāda veida elementu, ko izmanto kristāliskā silīcija fotoelektriskajos moduļos vai paneļos (elementu biezums nepārsniedz 400 mikrometrus), kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme, kurus patlaban klasificē ar KN kodiem ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 un ex 8541 40 90 (Taric kodi: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) un kurus ražo Longi (Kuching) SDN.BHD (Taric papildu kods C309), importam būtu jāpiemēro antidempinga un antisubsidēšanas pasākumi, kas noteikti ar Īstenošanas regulu (ES) 2016/185 un Īstenošanas regulu (ES) 2016/184.
   2. pants
   Ar šo antidempinga maksājums, kas noteikts ar Īstenošanas regulu (ES) 2016/185, tiek atcelts attiecībā uz šīs regulas 1. pantā minēto importu.
   3. pants
   Ievērojot Regulas (ES) 2016/1036 14. panta 5. punktu, muitas dienesti veic vajadzīgos pasākumus, lai reģistrētu šīs regulas 1. pantā minēto importu Savienībā.
   Reģistrēšanu beidz deviņus mēnešus pēc šīs regulas spēkā stāšanās dienas.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 6. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV L 176, 30.6.2016., 55. lpp.

      (3)  OV L 325, 5.12.2013., 1. lpp.

      (4)  OV L 325, 5.12.2013., 66. lpp.

      (5)  OV L 37, 12.2.2016., 56. lpp.

      (6)  OV L 37, 12.2.2016., 76. lpp.

      (7)  OV L 56, 3.3.2017., 1. lpp.

      (8)  OV L 56, 3.3.2017., 131. lpp.

      (9)  OV L 36, 11.2.2017., 47. lpp.

      (10)  OV C 67, 3.3.2017., 16. lpp.

      (11)  OV L 238, 16.9.2017., 22. lpp.

      (12)  Dokumentu ar norādi “Limited” uzskata par konfidenciālu saskaņā ar 19. pantu Padomes Regulā (EK) Nr. 1225/2009 (OV L 343, 22.12.2009., 51. lpp.) un 6. pantu PTO Nolīgumā par 1994. gada GATT VI panta īstenošanu (Antidempinga nolīgums). Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).

      (13)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).


title: Komisijas Īstenošanas regula (ES) 2017/2057 (2017. gada 10. novembris) par Achillea millefolium L. neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ. )

text:
               11.11.2017

               LV

               Eiropas Savienības Oficiālais Vēstnesis

               L 294/27

         KOMISIJAS ĪSTENOŠANAS REGULA (ES) 2017/2057
   (2017. gada 10. novembris)
   par Achillea millefolium L. neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2015. gada 10. jūlijā saņēma Bioloģiskās lauksaimniecības tehniskā institūta (Institut Technique de l'Agriculture Biologique – ITAB) pieteikumu Millefolii herba apstiprināšanai par pamatvielu. Minētajam pieteikumam bija pievienota informācija, kas iesniedzama saskaņā ar Regulas (EK) Nr. 1107/2009 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. Iestāde 2016. gada 29. septembrī iesniedza Komisijai tehnisko ziņojumu par attiecīgo vielu (2). Komisija 2017. gada 24. janvārī Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un projektu šai regulai par Millefolii herba neapstiprināšanu un pabeidza tos minētās komitejas 2017. gada 6. oktobra sanāksmei.

               (3)

               Iestādes organizētās apspriešanas laikā pieteikuma iesniedzējs grozīja pamatvielas nosaukumu uz Achillea millefolium L.

               (4)

               Pieteikuma iesniedzēja iesniegtā dokumentācija neliecina, ka Achillea millefolium L. atbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā.

               (5)

               Iestādes tehniskajā ziņojumā ir paustas konkrētas bažas par eksponētību uzlējumam un sastāvā esošajam alfa- un beta-tujonam, kamparam un 1,8-cineolam, jo īpaši izmantojot tos kā pesticīdus. Ir paustas bažas par iespējamu nelabvēlīgu ietekmi uz grūtniecēm un spermas parametriem, kā arī par endokrīni disruptīvu potenciālu. Tāpēc tā nevarēja pabeigt riska novērtēšanu attiecībā uz operatoriem, strādniekiem, garāmgājējiem, patērētājiem un nemērķa organismiem.

               (6)

               Komisija aicināja pieteikuma iesniedzēju sniegt komentārus par Iestādes tehnisko ziņojumu un pārskata ziņojuma projektu. Pieteikuma iesniedzējs iesniedza komentārus, un tie tika rūpīgi izskatīti.

               (7)

               Tomēr, neraugoties uz pieteikuma iesniedzēja argumentiem, ar vielu saistītās bažas netika novērstas.

               (8)

               Attiecīgi Komisijas pārskata ziņojumā norādīts, ka Regulas (EK) Nr. 1107/2009 23. panta prasību izpilde nav konstatēta. Tāpēc ir lietderīgi Achillea millefolium L. par pamatvielu neapstiprināt.

               (9)

               Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu Achillea millefolium L. apstiprināšanai par pamatvielu.

               (10)

               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Vielu Achillea millefolium L. neapstiprina par pamatvielu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Technical report on the outcome of the consultation with Member States and EFSA on the basic substance application for Millefolii herba – Yarrow infusion for use in plant protection as fungicide and insecticide on various crops and to prevent freezing. EFSA supporting publication, 2016:EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).